துர்கா (1990 திரைப்படம்)

துர்கா(durga)  1990 ஆம் ஆண்டு பேபி ஷாமிலி இரட்டை வேடங்களில் நடித்து வெளியான குழந்தைகளுக்கான தமிழ்த் திரைப்படம். ராம நாராயணன் கதை, திரைக்கதை எழுதி, இயக்கி மற்றும் தயாரித்த இப்படத்தின் வசனத்தை புகழ்மணியும், இசையை சங்கர் கணேஷும்  வழங்கினர். இப்படத்தில் நிழல்கள் ரவி, கனகா, கிட்டி, சத்யப்ரியா, வாகை சந்திரசேகர், செந்தில் மற்றும் வெண்ணிற ஆடை மூர்த்தி ஆகியோர் நடித்தனர். இது வெற்றி பெற்ற திரைப்படம். இப்படம் தெலுங்கில் லட்சுமி துர்கா  என்று 1990லும், இந்தியில் தேவி ஆர் துர்கா  என்று 1992லும் மொழிபெயர்க்கப்பட்டு வெளியானது. 1991 இல் பைரவி  என்ற பெயரில் கன்னட மொழியில் மறு ஆக்கம்  செய்யப்பட்டது.

கதைச்சுருக்கம் 
துர்கா (பேபி ஷாமிலி) வசதியான தம்பதியரின் ஒரே மகள். விதவையான (சத்யப்ரியா) துர்காவின் தாயை சொத்துக்கு ஆசைப்பட்டு துர்காவின் சித்தப்பா(கிட்டி) திட்டமிட்டுக் கொல்கிறான். அவனிடமிருந்து தன் வளர்ப்புப்பிராணிகள் குரங்கு(ராமு) மற்றும் நாய் (ராஜா) உதவியுடன் தப்பிக்கும் துர்காவிற்கு அப்பாவியான முத்துவும் (நிழல்கள் ரவி) அவனுடைய காதலி கண்ணம்மாவும் (கனகா) உதவ முடிவு செய்கின்றனர்.

முத்துவும் கண்ணம்மாவும் துர்காவிற்குப் பாதுகாவலாக இருப்பதால் அவளின் சித்தப்பா அவளைக் கொல்ல முடியவில்லை. துர்காவைப் போன்றே உருவமுள்ள மல்லிகாவைக் (பேபி ஷாம்லி) காண்கிறான். மல்லிகாவின் தந்தையைக்(வாகை சந்திரசேகர்) கொன்றுவிடுவதாக மிரட்டி அவர்களைத் தன் திட்டத்திற்குச் சம்மதிக்க வைக்கிறான். மல்லிகா, துர்காவின் வீட்டுக்குச் சென்று குழப்பத்தை ஏற்படுத்தினால் துர்காவை எளிதில் கொன்றுவிடலாம் என்பது அவன் திட்டம்.

இருவரில் யார் உண்மையான துர்கா என்றறிய இருவரையும் கோவிலில் தீமிதிக்கச் சொல்கின்றனர். துர்கா வெற்றிகரமாக நடந்துவிட, மல்லிகா நடக்கத் தொடங்கும்முன் அவள் தந்தை வந்து காப்பாற்றி நடந்த உண்மைகளைக் கூறி கிட்டியைச் சிறைக்கு அனுப்புகிறார். மல்லிகா, முத்து மற்றும் கண்ணம்மா ஆகியோர் துர்காவுடன் சேர்ந்து மகிழ்ச்சியாக வாழ்கின்றனர்.

நடிகர்கள்

படக்குழு 

 கலை : கே.வி.பத்மநாபன் 
 புகைப்படங்கள் : ஆர்.ஆர். அழகப்பன் 
 வடிவமைப்பு : பாண்டியன் 
 விளம்பரம் : எம்.ஏ.கே.குமார் 
 ஆய்வகம் : ஜெமினி கலர் லேப் 
 சண்டைப்பயிற்சி : ஆம்பூர் ஆர்.எஸ்.பாபு 
 நடனம் : சிவசங்கர் 
 படத்தலைப்பு வடிவமைப்பு : கீதா பரணி

இசை

தமிழ் 
இசை : சங்கர் கணேஷ்  பாடல்கள் : வாலி

தெலுங்கு (மொழிபெயர்ப்பு)

வெளியீடு

சான்றுகள் 

மறு ஆக்கம் செய்யப்பட்ட தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
நிழல்கள் ரவி நடித்த திரைப்படங்கள்
செந்தில் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்